Борис Младенов-Young
Седемдесета пролет доживях…

chitanka.info

Седемдесета пролет доживях,

седемдесет години закръглявам!

От бъдещето близко нямам страх —

с достойнство, философски остарявам.

Светът край мен е все тъй свеж и млад,

старее той, но старост не познава,

защото в непрестанен кръговрат

природата се самообновява.

Тук всяко цвете, всяко същество

е краткотрайно и бързопреходно,

но нов живот в свещено тържество

заменя всичко старо и негодно.

Не се боя от старостта и от смъртта —

във внуците си ще се преродя!

Сидни, Австралия — 2009 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.